google/wiki40b huggingface dataset:
Arkologi

Arkologi (engelsk: arcology) er en arkitekturteoretisk retning utviklet av den italiensk-amerikanske arkitekten Paolo Soleri i 1969. Selve ordet arkologi er et teleskopord sammensatt av arkitektur og økologi. Soleri hadde radikale ideer om kompakt boligbygging. Han slo seg ned i Arizona i 1949, og ørkenområdene påvirket hans tenkning omkring arkitektur. Han utviklet ideer om vertikal arkitektur, om bosetningsmønstre som besto av gigantiske, vertikale sentre som skulle huse millioner av mennesker. Dette var, i hans øyne mer miljøvennlig enn byer som vokste og spredte seg ut på bakken. Allerede i 1959 designet han Mesa City, et prosjekt for en by som kunne huse to millioner mennesker. Senere laget han et forslag til en serie store urbane sentre basert på arkologiske ideer.
Rae Sanchini

Rae Sanchini er en amerikansk film- og fjernsynsprodusent, som er spesielt kjent for hennes samarbeid med James Cameron og i filmene Sanne løgner, Titanic og Solaris. Ellers har hun også vært utøvende produsent i tv-serien Dark Angel for ti episoder.
Qixingguan

Qixingguan (forenklet kinesisk: 七星关区; tradisjonell kinesisk: 七星關區; pinyin: Qīxīngguān Qū) er et bydistrikt i byprefekturet Bijie i provinsen Guizhou i Folkerepublikken Kina.
Befolkningen var på 1 275 300 innbyggere i 2010, opp fra 1 160 815 innbyggere i 1999.
Frem til 10. november 2011 var distriktets navn Bijie.

Kulturminner

Herregården til en tusi, Yu Xiangyi, av Yifolket (Datun Tusi zhuangyuan, 大屯土司庄园) og Hovedkvarteret for revolusjonskomiteen for provinsene Sichuan, Yunnan og Guizhou (Chuan-Dian-Qian sheng geming weiyuanhui jiuzhi, 川滇黔省革命委员会旧址) er oppført på Folkerepublikken Kinas liste over kulturminner.
Shangqiu

Shangqiu (kinesisk: 商丘; pinyin: Shāngqiū) er en kinesisk by på prefekturnivå i provinsen Henan i det sentrale Kina. Befolkningen anslås (2005) til 184 000.
Arkeologiske funn viser at byens historie går tilbake til første del av Shang-dynastiet.
Shangqiu var hovedstad for den kinesiske oldtidsstaten Song.

Jernbane

Den viktige jernbanelinjen Jingjiubanen stopper her på sin ferd fra Beijing vestbanestasjon til Kowloon i Hongkong. Denne linjen går gjennom blant annet Hengshui, Heze, Xinzhou, Jiujiang, Nanchang, Heyuan, Huizhou og Shenzhen.
I Shangqiu stanser også togene på Longhaibanen, i øst-vest-retning Kinas viktigste jernbanelinje, som går fra Lianyungang til Lanzhou via blant annet Xuzhou, Kaifeng, Zhengzhou, Luoyang og Xi'an.

Vei

Kinas riksvei 105 går også gjennom byen. Denne viktige trafikkåren begynner i Beijing, går sørover og ender ved kysten i Zhuhai i provinsen Guangdong. Den går innom større byer som Tianjin, Dezhou, Jining, Jiujiang, Nanchang og Guangzhou.
Kinas riksvei 310 går gjennom området. Denne viktige trafikkåren begynner i Lianyungang i Jiangsu, går vestover og ender i Tianshui i provinsen Gansu. Den går innom større byer som Xuzhou, Shangqiu, Kaifeng, Zhengzhou, Luoyang og Xi'an.
Kuancheng (Changchun)

Kuancheng (宽城区; pinyin: Kuānchéng Qū) er et bydistrikt i provinsen Jilin i Folkerepublikken Kina. Det er understilt den subprovinsielle by Changchun, provinshovedstaden. Bydistriktet har et areal på 877 km² og teller 470 000 innbyggere (2004).
Flystasjon

En flystasjon er et område der det er stasjonert militære flyavdelinger, med andre ord en militær flyplass. I tillegg til en flystripe har flystasjonen et minimum av tilhørende installasjoner, og er vanligvis base for flyskvadroner og støtteenheter.
Yuheng kullkraftverk

Yuheng kullkraftverk er et kullkraftverk i provinsen Shaanxi i det nordlige Kina. Det har en installert produksjonskapasitet på 1200 MW, i blokker av 300-600 MW hver. Anlegget ble bygd ut av bl.a NWPCG.
Schwalm-Eder-Kreis

Politikk

Etter 1974 Schwalm-Eder-Kreis hatt i alt tre kretsforstandere (Landräte): August Franke (1974–1984), Jürgen Hasheider (1984–2002) og Frank-Martin Neupärtl (siden 2002). Samtlige innehavere av kretsforstander-stillingen har representert SPD.
Disney+

Innhold

Tjenesten blir bygget opp rundt innhold fra Disneys største underholdningsstudier, blant andre Walt Disney Pictures, Walt Disney Animation Studios, Pixar, Marvel Studios, Lucasfilm, 20th Century Fox, and National Geographic. Tjenesten skal operere parallelt med videotorg-tjenesten Hulu – som Disney sikret seg aksjemajoriteten over etter å ha kjøpt 20th Century Fox. Bob Iger, administrerende direktør for The Walt Disney Company, har uttalt at Disney+ i hovedsak vil fokusere familieprogrammer og familie-underholdning, mens Hulu vil fortsette å tilby generell underholdning. Hulu vil også tilby Disney+ som en egen tilleggstjeneste.
Det er ventet at Disney+ vil tilby rundt 7000 tv-episoder og 500 filmer, inkludert innhold fra Disney, Pixar, Marvel Studios, Lucasfilm, Fox og National Geographic. Nye utgivelser fra 20th Century Fox blir ikke tilgjengelig på Disney+ eller Hulu, siden Fox har en ekslusiv avtale med HBO frem til 2022. Captain Marvel blir den første Disney-filmen som blir tilgjengelig ekslusivt på Disney+. Tjenesten har også eksklusive strømmerettigheter til The Simpsons, med alle 30 sesonger tilgjengelig ved lansering. Star Wars-filmene blir også tilgjengelig, sammen med The Force Awakens og Rogue One.

Plattformer

Disney har kunngjort at tjenesten skal kunne strømmes via nettlesere på PC og Mac, samt via applikasjoner for digitale medieavspillere, mobiltelefoner og nettbrett. Innholdet skal tilbys i høy oppløsning, opptil 4K og HDR-kvalitet når tilgjengelig.
I USA blir abonnementsprisen 6,99 dollar per måned.
Colasposoma

Utseende

Stort sett middelsstore, mørke, mer eller  mindre blanke bladbiller, ofte med metalliske farger. Antennene er tynne og forholdsvis lange, beina nokså kraftige. Pronotum er litt smalere enn dekkvingene.

Levevis

Både larvene og de voksne (imago) er planteetere. Noen arter kan gjøre skade på søtpotet.

Utbredelse

Slekten er utbredt i Afrika, Asia og Australia.
Pseudotrachystola

Utseende

En middelsstor, matt grå trebukk med lange antenner. Pronotum har en kraftig pigg midt på hver side. Hver dekkvinge har en rund, brunsvart flekk et stykke bak midten, denne er smalt kantet med hvitt.

Levevis

Disse billene har larver som lever i død ved av løvtrær, ofte like under barken.

Utbredelse

Arten lever i Kina (Fujian, Zhejiang).
Spesialisthelsetjenesten

Spesialisthelsetjenesten i Norge er den delen av Norges helsevesen som har ansvar for somatiske og psykiatriske sykehus, andre institusjoner samt ambulansetjenesten. Spesialisthelsetjenesten er delt inn i fire regioner. De fire regionale helseforetakene har ansvaret for å sikre befolkningen i regionen tilgang til nødvendige spesialisthelsetjenester. Spesialisthelsetjenesten omfatter somatiske og psykiatriske sykehus, poliklinikker og behandlingssentre, opptrenings- og rehabiliteringsinstitusjoner, institusjoner for tverrfaglig spesialisert behandling for rusmiddelmisbruk, prehospitale tjenester, privatpraktiserende spesialister og laboratorie- og røntgenvirksomhet. Ansvarsfordelingen mellom spesialisthelsetjenesten og primærhelsetjenesten endrer seg over tid. I 2009 overtok spesialisthelsetjenesten også ansvaret for rusbehandling.
I Norge er det fire regionale helseforetak som via sine helseforetak yter slike tjenester for hvert sitt geografiske område. Det er i 2009 ca. 160 000 ansatte i spesialisthelsetjenesten.
DNV Software

DNV Software er en heleid virksomhet under Det Norske Veritas (DNV) og lager programvare for design, utvikling, styrkeberegning, risikostyring og HMS-systemer - med fokus på olje, gass og maritime industrier. 
DNV Software har cirka 300 ansatte og en omsetning på cirka NOK 400 millioner. Hovedkontoret ligger på Høvik i Bærum. I tillegg har DNV Software kontorer i Stavanger, London, Glasgow, Rio de Janeiro, Houston, Dubai, Pusan, Shanghai, Beijing, Singapore og Mumbai. Sesam-programmet for styrkeberegning av offshore og maritime konstruksjoner ble opprinnelig utviklet på 1960-tallet for bruk i offshoreindustrien i Nordsjøen.
I juni 2011 gjorde DNV Software oppkjøp av det Stavanger-baserte selskapet Synergi Solutions.
DNV Softwares administrerende direktør er Are Føllesdal Tjønn, som tok over stillingen i 2009.
Nelia

Utseende

Middelsstore (vingespenn ca. 40 millimeter), brune sommerfugler. Oversiden er ensfarget svartbrun. Undersiden har et lyst (oransje eller hvitt) tverrbånd.

Levevis

Larvene utvikler seg trolig på bambus i slekten Chusquea, i likhet med de fleste andre Pronophilina.

Utbredelse

Slekten er bare kjent fra Chile.
Frysing

Frysepunkt

Temperaturen der et rent stoff fryser kalles frysepunkt eller størkningspunkt. Normalt er dette lik smeltepunktet, men er vanskeligere å måle fordi mange stoffer kan underkjøles hvis betingelsene for krystallisering ikke er til stede. Frysepunktet til vann er for eksempel 0 °C, men uten frysekjerner kan en få underkjølt vann helt ned til −42 °C. Det motsatte er ikke tilfelle: is kan ikke varmes opp over smeltepunktet uten å smelte, gitt nok tid. Både frysepunkt og smeltepunkt er trykkavhengig, men i mindre grad enn kokepunkt.

Frysing av blandinger

For en blanding av forskjellige stoffer vil typisk de ulike stoffene i blandingen ha ulike smeltepunkt. Dette utnyttes i fraksjonell størkning og andre teknikker for å skille stoffer fra hverandre eller øke renheten til et stoff.
Oseberg

Oseberg (rettere: Lille Oseberg) er gården med gravhaugen der Osebergskipet ble funnet i 1904. Gården ligger i Slagendalen 5 km nordøst for Tønsberg sentrum i Vestfold.
Mer hahn en neue Oberkeet

Mer hahn en neue Oberkeet («Vi har en ny øvrighet», BWV 212) er en av Johann Sebastian Bachs mest kjente verdslige kantater. Den kalles også «Bauern-Kantate» («Bondekantate»); Bachs opprinnelige betegnelse var Cantate burlesque.

Opprinnelse

Kantateteksten stammer fra Christian Friedrich Henrici, mest kjent under pseudonymet Picander, og er skrevet for 30. august 1742. På denne dagen feiret lensherre og kurfyrstlig-saksisk kammerherr Carl Heinrich von Dieskau sin 36. fødselsdag på Rittergut Kleinzschocher ved Leipzig med et stort fyrverkeri, og tok samtidig mot hyllest fra de omkringboende bøndene slik skikken var. 
Dieskau var Picanders overordnede, og på en folkelig grovkornet og tildels ironisk måte henspiller teksten på en rekke av tidens lokale personer og hendinger, som for eksempel tjuvfiske. Sannsynligvis ba Picander Bach om å skrive musikken. Bauernkantate er den seneste av Bachs kantater med dokumentert opprinnelsesdato.

Tematikk

Under en fest serverer kammerherren øl og det fører til en animert samtale mellom en navnløs bonde (bass) og bondekona Mieke (sopran); etter den rent instrumentale innledningen preger samtalen mellom dem hele resten av kantaten. De gleder seg over festen, utveksler dels tvetydige, dels entydige erotiske forslag og snakker om skatteinnkreverens uærlighet, men mest lovpriser de godseier Dieskau; også hans kone og hennes sparsomhet er tema. Samtalen foregår dels på obersachsisk dialekt

Karakteristika

I tråd med tekstens karakter skapte Bach en ganske beskjeden komposisjon med korte satser og et stort sett enkelt tonefølge. Flere steder griper han til populære danseformer og folkelige melodier, for eksempel folkesangen «Mit dir und mir ins Federbett, mit dir und mir aufs Stroh» (meningsinnholdet er omtrent «Med deg og meg i dynene, med deg og meg i halmen»). Deler av tidligere komposisjoner er med, som sats 14 fra Es lebe der König, der Vater im Lande BWV Anh. 11 og den andre bassarien fra Geschwinde, geschwinde, ihr wirbelnden Winde BWV 201).
La vida breve

Historie

Forestillingen varer bare en time og operaen settes sjelden opp, mens derimot blir visse orkesterpartier spilt. Den er uvanlig ettersom den inneholder nesten like mye instrumental- som vokalmusikk.
Operaen ble skrevet i 1905, men til tross for at de Falla med verket vant første pris i en konkurranse utlyst av kunstakademiet i Madrid, så drøyde det åtte år før urpremieren. Den fant sted 1. april 1913 i Nice. Året etter ble operaen også spilt i Madrid og Paris.

Handling

Operaen utspiller seg i Granada på begynnelsen av 1800-tallet.
Solli Bowlingklubb

Solli Bowlingklubb (Solli BK), etablert 1965, er en norsk bowlingklubb fra Oslo. Klubben er den største bowlingklubben i osloområdet med sine 75 medlemmer. Klubbens hjemmebane er Veitvet Bowling Senter på Veitvet.
Cricket under Stillehavslekene 1991

Cricket under Stillehavslekene  1991. Cricket var en av flere sporter som var med i de niende stillehavslekene som ble arrangert i Port Moresby i Papua Ny-Guinea i perioden 7. til 21. september 1991. Det var tredje gangen som cricket var med på programmet under stillehavslekene. Det var kun en turnering for menn.
Odenwald

Odenwald er en fjellkjede sør i Hessen og nord i Bayern og Baden-Württemberg i Tyskland. Navnet kan ha sitt opphav som Odins Wald («Odins skog»), men «Odes' skog» er sannsynligvis riktigere.
Odenwald grenser til elven Neckar i sør og til elven Main i øst og heller slakt mot nord og vest. Den høyaste toppen er Katzenbuckel på 626 moh. Odenwald er et friluftsted for innbyggere i Mannheim og Frankfurt, og er kjent for den rene luften. Det har tidligere vært etne helsesanatorium her av nettopp den grunn. I skogene kan man finne blåbær, jordbær og sopp.
Det finnes flere vakre landsbyer i området, som Weinheim ved Bergstraße og Michelstadt sentralt i Odenwald. Her finner man brosteinsbelagte gater og arkitektur fra middelalderen. Området har relativt få turister, men byspredning og forurensning har blitt et økende problem i utkanten av området.
Bielusfluer

Utseende

Små (1,2 – 3,3 mm), mørke, vingeløse insekter som ikke har noen overflatisk likhet med andre fluer. Kroppen er ganske tett hårete, bred og noe flattrykt. Hodet er ganske bredt, fasettøyne mangler og antennene, som sitter helt ute på siden av hodet, er senket inn i dype groper slik at bare antennebørsten (arista) stikker ut. Munndelene er korte og kraftige. Brystet (thorax) er meget kort og bredt, helt uten vinger og svingkøller (halterer). Av utseende skiller bryst-segmentene seg lite fra bakkroppen. Beina er korte og meget kraftige, fotleddene (tarser) er brede og flate. Klørne er omdannet til brede kammer med mange tenner. Bakkroppen er stor, bred og noe flattrykt, med kraftige børster på sidene av ryggleddene (tergitter). De ytre kjønnsorganene er ikke påfallende store. Larvene er korte og tykke, pølseformede, noe tilspisset i hodeenden, avrundet bak. De fire første og det bakerste leddet har kjegleformede vorter (sanseorganer), som er ordnet i en tverr-rad på bryst-segmentene (nummer to, tre og fire). Åndehullene (spirakler) er små og sitter på det bakerste segmentet.

Levevis

Bielusfluene lever hele sitt liv i bolene eller kubene til bier som danner permanente kolonier. De er ikke direkte snyltere på biene men lever av matrester, avkastede puppehylstere og lignende. Dette kalles kommensalisme ("samboerskap"). De voksne fluene henger fast på biene, og særlig bidronningen, og stjeler mat bokstavelig talt rett ut av munnen på bien. Slik kan de gjøre noe skade i bikubene, men de gjør sjelden noen alvorlig skade på sterke bifolk, i motsetning til Varroa-midden som også lever på biene.
Larvene gnager på vokskakene og spiser voks og pollen som henger fast i denne, og kan med dette gjøre litt skade.
Sarumriten

Sarumriten, på engelsk Sarum Use eller Use of Sarum, var en variant av den romerske ritus som fastsatte hvordan gudstjeneste skulle skje, blant annet feiringen av nattverden og tidebønnen.
Den ble innført av Sankt Osmund, biskop i Salisbury på 1000-tallet  og var opprinnelig den gudstjenesteordning som gjaldt i katedralen i Salisbury og bispedømmet Salisbury. Den ble deretter fremherskende i hele det sørlige England, kom så til å dominere i størstedelen av England, Wales, Irland og senere også i Skottland, helt til dronning Maria kom på tronen.
Selv om Sarumriten gikk ut av bruk på 1500-tallet utgjorde den en merkbar påvirkning på den anglikanske liturgi slik sen ble fastlagt i Book of Common Prayer. Interessen for Sarumriten har fluktuert, og forsøk på å gjeninnføre den er ikke ført frem.
Sugere

Utseende

Sugerne er små (0,2 – 8 mm), slankbygde insekter. Kroppen er kraftig sklerotisert (hard), både for- og bakvingene vanligvis velutviklede og klare med markert årenett. Hodet har små, runde fasettøyne. De fleste har to kjegleformede utspring i pannen. Antennene består av mange ledd, er trådformede og forholdsvis lange. Bakbeina er utviklet for hopping. Hunnene har et kraftig, spisst eggleggingsrør. Nymfene er brede og flate, med markerte, lobeformede vingeknopper.

Levevis

Sugere er plantelus som lever av å suge ut plantesaft fra plantenes stengel eller bladnerver. De kan finnes på mange ulike planter, særlig på treaktige tofrøbladete planter. I motsetning til de fleste andre plantelus suger de ikke bare fra silvev, men fra mange ulike vev i plantene. De voksne er aktive insekter som hopper og flyr forholdsvis bra, og kan transporteres over lange avstander med luftstrømmer, mens nymfene beveger seg mindre.
Psylloidea har ufullstendig forvandling. Hunnene legger fra 20 til 1000 egg, utviklingen går gjennom fem nymfestadier før de voksne, vingede insektene klekkes. Ulikt mange andre plantelus har Psylloidea utelukkende kjønnet formering, ikke parthenogenese.

Skadedyr

Flere arter regnes som skadedyr på planter i hjemmet, hagen, gartneri, og landbruk. De angriper særlig frukttrær (eple, pære, sitrus) og plantasje-trær (eukalyptus). Skadene forekommer dels ved at de tapper plantene for ressurser, dels ved at nymfene skiller ut giftige stoffer (fytotoksiner) i spyttet, og dels ved at de skiller ut honningdugg som gir grobunn for skadelige muggsopper. Bestandene av sugere blir ofte holdt nede av parasitter, særlig fra snylteveps-familiene Encyrtidae og Eulophidae.

En gammel gruppe

Det er kjent fossiler av Psylloidea tilbake til Perm-tiden, ca. 270 millioner år før nåtid. De familiene som har nålevende representanter synes å ha oppstått i Kritt-tiden.

Kilder

Fauna Europaea, utbredelsesdatabase over europeiske dyr
Sverre Hurum

Sverre Hurum (født 6. september 1955) er administrerende direktør i det børsnoterte konsulentselskapet Bouvet ASA. 
Hurum har utdannelse innenfor økonomi og engineering fra Karlsruhe i Tyskland. Han ble administrerende direktør i Mandator AS i 1990. Fra 2001 til 2002 var han administrerende direktør for Cell Network AS. Han var styreleder i Bouvet fra 2002 til 2003 og har siden 2003 vært administrerende direktør for selskapet. 
Hurum fikk i 2012 Rosing-prisen som årets toppleder av Den Norske Dataforening.
Can't Be Tamed

Can't Be Tamed er det tredje studioalbumet fra Miley Cyrus, utgitt 18. juni i USA og 21. juni i Norge. Singelen som heter det samme som albumet, «Can't Be Tamed» , ble sluppet ut 18. mai. Sangen fikk positive responser fra amerikanske tabloider. I august 2009 på hennes egen turnè Wonder World Tour avslørte Cyrus at hun jobbet med et nytt album. Hun har selv sagt i intervjuer at det skal bli elementer av dance og techno i sangene. Hun har sagt at det kommer til å bli annerledes enn hennes to andre album, Breakout og The Time of Our Lives.
Ole Christensen Rømer

Lysets hastighet

I ettertiden regnes den største vitenskapelige bedriften til Ole Rømer å være bestemmelsen av lysets hastighet, eller Lysets Tøven (lysets forsinkelse) som Rømer selv omtalte fenomenet. I det samtidige vitenskapelige miljøet var det allerede en forståelse av at lyset hadde en definert og ikke uendelig hastighet, men det var ennå ingen som hadde målt denne hastigheten.
Rømer oppdagelse ble muliggjort av to omtrent samtidige teknologiske fremskritt: kraftige teleskop og nøyaktige kronografer (for måling av tid), men det er Rømers intellekt som benyttet målingene til en oppsiktsvekkende nøyaktig beregning av et såvidt (i samtiden) abstrakt bergep. I kontrast kan man se på Rømers landsmann Tycho Brahe som omkring 100 år tidligere hadde inntil da gjordt de mest nøyaktige observasjoner av planetenes bevegelser over stjernehimmelen, men ikke innså at deres bevegelser skyldes at de befant seg i et heliosentrisk system, men i stedet fastholdt et geosentrisk system.

Gregorianske kalender

I kraft av å være "statsastronom" var Ole Rømer ansvarlig for innføringen av Gregoriansk kalender i Danmark-Norge fra år 1700. Det betød i praksis at det ble "strøket" 10 dager fra kalenderen etter 18. februar, slik at denne ble etterfulgt av 1. mars dette året. Bakgrunnen var at med den Julianske kalenderen hadde de kirkelige høytidene blitt merkbart forskjøvet i forhold til det opprinnelige.
Blant Tvillingerigets allmue ble denne kalendariske endringen innført helt uten protest. Den store andelen av befolkningen som var avhengig av jordbruk var oftest styrt av jærtegn og nedarvede lokale skikker som var uavhengig av offisielle kalendre.
Merking i vindussystemet X

Merking, klipp-buffere og dra og slipp er mekanismer som brukes i vindussystemet X for å tillate brukeren å overføre data fra et vindu til et annet. Merking og klipp-buffere er vanligvis brukt når en bruker velger tekst eller andre data i et vindu og limer den inn i et annet. Dra og slipp er brukt når en bruker velger noe i et vindu, deretter klipper på den valgte teksten eller det valgte objektet og drar det til et annet vindu og slipper det.
Ropicella

Utbredelse

Arten lever på Fiji.
Regina Mingotti

Liv og virke

Mingotti var datter av en østerriksk offiser. Hun vokste opp i ursulinerklosteret i Graz og fikk den første sangundervisningen av klosterets abbedisse. 
I 1747 giftet hun seg med impresarioen Pietro Mingotti. Samme år kom hun med operatruppen hans til Dresden for å oppføre operaer på Angelo Mingottis (Pietros bror) nybygde operahus. Bygningen sto på samme område som Zwinger, men var bygd i tre og brant ned allerede i 1748. 
Den kongelige opera engasjerte Mingotti for å synge i Christoph Willibald Glucks Le nozze d'Ercole e d'Ebe i anledning bryllupet til Fredrik Christian av Sachsen og Maria Antonia av Bayern i 1747. Mingotti, som fikk sangundervisning av Nicola Porpora fra 1748, ble regnet som etterfølgeren til Dresdens aldrende primadonna, Faustina Bordoni. Selv om Mingotti bare var engasjert som andre sangerinne, kom det på kort tid til bitre stridigheter mellom de to, som beskrives i brev av Metastasio og Pisendel. Tvisten ble først bilagt da Mingotti i 1750 fikk et års engasjement i Napoli. Etter at Bordoni tok avskjed med scenen i 1751, ble Mingotti hennes etterfølger som prima donna i Dresden.
Mingotti forlot Dresden i 1752 og sang i Madrid, London og forskjellige italienske byer. Hun trakk seg tilbake fra scenen i 1763. Etter et opphold i München flyttet hun til sin sønn i Neuburg an der Donau, der hun i 1807 døde som enkefru Königlich-sächsische Kommerzienrätin.
Vimalamitra

Vimalamitra (født i Hastisthala (i dag Hastinapur) det vestlige India, død på fjellet Wutaishan, Kina) var en indisk buddhistmunk fra det 8. århundre. Han var elev av Buddhaguhya, før han ble elev av dzogchen-læreren Sri Singha og dermed også Jinasutra. Han skal ha samarbeidet med Padmasambhāva i oversettelsen av indiske dzogchen-tekster fra sanskrit til tibetansk. Han tilegnes også feilaktig forfatterskapet til enkelte tekster innenfor terma-tradisjonen.
Ottar Kollerud

Ottar Kristian Kollerud (født 5. juli 1902 i Oslo, død 28. desember 1969 samme sted), gift 20. november 1928 i Buenos Aires med Lise Helland (f. 6. august 1905 i Portland, Oregon, død 4. april 1999 i Oslo).
Kollerud ble immatrikulert ved NTH i 1923, han var ferdig utdannet som bygningsingeniør i 1927. Da anleggsarbeidene på Fornebu ble utført som nødsarbeide i 1930-årene stod han ansvarlig. Etter andre verdenskrig ble han Fornebus første sivile lufthavnsjef, en stilling han hadde til sin død i 1969.
Mikage

Mikage (美景; født 12. mars) er en japansk trommeslager. Han har spilt i blant annet HIZAKI grace project, 弐月ノ参拾伍日 (Nigatsu sanjuu go nichi), Eze:quL og バビロン (babylon). Det var meningen at han skulle starte et nytt band, seventh sense, sammen med Juka i desember, 2007. Men på grunn av sykdom måtte Juka kansellere prosjektet.
Mikage har også vært støttemedlem i Schwardix Marvally.
NM i roing 1991

NM i roing 1991 ble arrangert på Årungen 22. juni 1991. 
Kongepokalvinnere ble Horten Roklubb (singlesculler med Rolf Thorsen) og Oslo Kvinnelige Roklubb (singlesculler lettvekt med Christine Helle).